	Школа
	Медицинска школа Бањалука

	Наставни предмет
	Српски језик и књижевност

	Разред
	други

	Датум реализације
	март 2027. године

	Наставник
	мр Сања Ђурић, проф.


	Наставна тема
	Средњовјековна књижевност

	Наставна јединица
	Народна књижевност, анализа епско-лирске пјесме

	Тип часа
	Обрада

	Циљ часа
	Усвајање нових појмова и знања и понављање већ постојећих.

	Образовни задаци
	· Усвајање и продубљивање знања ученика о народном језику.
·  Усвајање знања ученика о дјелима писаним на народном језику.

	Функционални задаци
	· Оспособљавање ученика за тумачење одређене области.
· Оспособљавање ученика да запажају појединости, повезују их и да се на тај начин интерпретирају одређене релације у књижевним правцима.
· Јачање навике ученика да повезују различита знања и да их синтетизују.

	Васпитни задаци
	· Развијање традиционалистичког духа и подстицање ученика на међусобну сарадњу.
· Подстицање ученика на размјену знања и идеја.
· Развијање свијести ученика о потреби континуираног рада на усвајању нових знања.

	Кључни појмови
	традиција, положај жене у старим временима

	Облици рада
	Фронтални, групни

	Наставне методе
	Монолошка, дијалошка, рад на тексту

	Наставна средства
	Табла, креда, пројектор

	Корелација
	Историја

	Литература и додатни материјал за наставнике
	· Читанка за други разред средњих стручних школа;

· Текстови из Читанке
· ппт презентација „Народна књижевност“

	Литература и додатни материјал за ученике
	сајт за српски језик - www.srpskijez.net

	Напомене

	Поред уџбеника и основних текстова, настојим да прикажем ученицима ппт презентацију, да им кроз илустрацију одређених битних сегмената из сваког књижевног периода, документујем и објасним све што би требало да виде, изражајно дочарам текст.



ТОК ЧАСА 
	Уводни дио часа
(5 минута)
	     Подсјећање на претходни час, анализу народне епске пјесме. 
Разговор о тешком положају жене, кроз историју и анализом дјела.

	Главни дио часа
(35 минута)


	     Најава теме и анализа пјесме „Хасанагиница“. Хасанагиница је једна од наших најљепших народних пјесама; преведена је на скоро све европске језике; врло позната, високо цијењена и много проучавана балада код нас и у свијету.

*        Забиљежена у другој половини 18. вијека (сплитски рукопис); Алберто Фортис је објављује у путопису „Пут по Далмацији“, 1774. године. Послије безуспјешног трагања да од народних пјевача чује Хасанагиницу, Вук Караџић преузима Фортисов текст и штампа га са мањим измјенама.

Пјесму преводе Гете, Валтер Скот, Шарл Нодје, Проспер Мериме, Пушкин, А. Мицкијевић  и други. 

    Балада „Хасанагиница“ обухвата неколико сажетих и чврсто повезаних догађаја, који заједнички условљавају трагичну судбину Хасанагинице. Ти догађаји представљају епску основу баладе и чине њену фабулу. Сваки догађај потресно дјелује на јунакињу и од њихових духовних одјека саткана су одговарајућа лирска мјеста.
Анализа пјесме треба да буде заснована на принципу паралелизма, гдје ученици бивају референти и кореференти, износећи два вида елемената – догађај и осјећања.
Кључни елементи анализа су:

1. Хасанага поручује жени да га не чека у двору…

2. Брат је пожурио са књигом опраштања и спреман је да води сестру у родитељски дом.
3. Хасанагиницу просе са свих страна…

4. Хасанагиница је испрошена за имотског кадију…

5. Хасанага пред дјецом кори мајку да је »срца каменога«.
Анализа би требало да одговори на ове мотиве и осјећања, која у самој Хасанагиници изазивају.

Д о г а ђ ај и (епска мјеста)

О с ј е ћ а њ а (лирска мјеста)

Хасанага поручује жени да га не чека у двору … Топот коња …

»Тад побјеже Хасанагиница да врат ломи кули низ пенџере«. »Да мој брате, велике срамоте — гдје ме шаље од петоро дјеце!«

Брат је пожурио са књигом опраштања и спреман је да води сестру у родитељски дом.

»,..ас малахним у бешици синком од’јелит се никако не могла, већ је братац за руке узео и једва је с синком раставио«.

Хасанагиницу просе са свих страна.

»Ај тако те не желила, брацо, немој мене дават ни за кога, да не пуца јадно срце моје гледајући сиротице своје«

Хасанагиница је испрошена за имотског кадију.

»… дуг покривач носи за дјевојку, када буде аги мимо двора да не види сиротице своје«

Хасанага пред дјецом кори мајку да је »срца каменога«.

»Кад то чула Хасанагиница, б’јелим лицем у земљу удрила; успут се је с душом раставила од жалости, гледајућ сироте. «

Издвајање скривених дијелова пјесме:
1. У Хасанагиници нико ни са ким не разговара.  Има у њој непосредног казивања, али нема  дијалога и споразумијевања. Комуникација је увијек   једнострана и сведена је готово само на исповијести и молбе ојађене мајке.  Али на њих јој чак ни брат ништа не одговара (»Беже мучи, ништа не говори«).
2. Згуснутим   временом ствара се илузија да догађаји теку брзином, која не дозвољава  личностима да прибрано размишљају,  да трезвено одлучују и предвиђају посљедице својих поступака.
3. Прећутани догађаји упућују на шира и слободна наслућивања, препуштени су машти и истраживачкој радозналости, па тако појачавају стваралачко учешће читалаца и слушалаца у личној конкретизацији понуђеног свијета пјесме. 

	Завршни дио часа
(5 минута)
	Поруке, до којих долазимо након анализе пјесме:
· Тешко ономе ко хоће увек да буде у праву.

· Ако си незадовољан другима, потражи узроке и у себи.

· Најтеже је победити самога себе.

·   Ко брзо суди, брзо се и каје.

· „Човјек  је увијек на губитку ако не нађе смисао у љубави.“ (М. Селимовић)
· Колико човек воли, толико и пати.
·  Људи су криви што и смрт бира најбоље међу њима.
-   Трагедија је свуда присутна  где племенитост страда.



ИЗГЛЕД ТАБЛЕ
	
                     „Хасанагиница“

                                                       Епско-лирска пјесма

· Анализа догађаја и осјећања;
· »Не чекај ме у двору б’јелому, ни у двору, ни у роду мому!«

· поруке пјесме

